Legal Document

Category: 19

Text:
29. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 30 της 9/15 Ιαν. 1980 (ΦΕΚ Α΄ 12) (Διόρθ. Σφαλμ. στο ΦΕΚ Α΄ 39/1 Μαρτ. 1980). Περί επεκτάσεως των διατάξεων του Νόμ. 103/75, όπως ούτος ετροποποιήθη και συνεπληρώθη υπό του άρθρ. 5 του Νόμ. 854/78, και επί του τακτικού Υγειονομικού Προσωπικού του Ταμείου Ασφαλίσεως Προσωπικού Ο.Τ.Ε. Έχοντες υπ’ όψει: 1.Τας διατάξεις της παρ. β΄ του άρθρ. 3 του Νόμ. 103/75 «περί καταβολής εφ’ άπαξ χρηματικού βοηθήματος εις τους εκ της υπηρεσίας αποχωρούντας λόγω συνταξιοδοτήσεως υπαλλήλους ΝΠΔΔ απάσης της χώρας». 2.Τας διατάξεις της παρ. 2 του άρθρ. 5 του Νόμ. 103/75 το οποίον προσετέθη δια της παρ. 4 του άρθρ. 5 του Νόμ. 854/78. 3.Την υπ’ αριθ. Δ3/2087/6.12.77 απόφασιν του Πρωθυπουργού και του Υπουργού Κοινωνικών Υπηρεσιών (ΦΕΚ 1278/77 τ.Β΄). 4.Την γνώμην του Διοικητικού Συμβουλίου του Ταμείου Ασφαλίσεως Προσωπικού Ο.Τ.Ε., ληφθείσαν κατά την υπ’ αριθ. 2555/8.11.1979 συνεδρίασιν αυτού. 5.Την υπ’ αριθ. 1331/1979 γνωμοδότησιν του Συμβουλίου της Επικρατείας, προτάσει του επί των Κοινωνικών Υπηρεσιών Υφυπουργού, αποφασίζομεν: Άρθρ.1.-Το τακτικόν Υγειονομικόν Προσωπικόν του Ταμείου Ασφαλίσεως Προσωπικού Ο.Τ.Ε., το οποίον τυγχάνει υποχρεωτικώς ησφαλισμένον εις τον παρά τω Ταμείω Συντάξεως και Αυτασφαλίσεως Υγειονομικών Κλάδον Προνοίας, εφ’ όσον το εφ’ άπαξ βοήθημα του εν λόγω κλάδου υπολείπεται της αποζημιώσεως της προβλεπομένης υπό του Νόμ. 103/75, ως ούτος ετροποποιήθη υπό της παρ. 1 του άρθρ. 5 του Νόμ. 854/78, δικαιούται να λάβη παρά του Ταμείου Ασφαλίσεως Προσωπικού Ο.Τ.Ε. την προκύπτουσαν διαφοράν μεταξύ του εφ’ άπαξ βοηθήματος του Κλάδου Προνοίας του Τ.Σ.Α.Υ. και της δια του ως άνω Νόμου καθοριζομένης αποζημιώσεως. Άρθρ.2.-Επί των αποδοχών των υπαγομένων εις την ρύθμισιν του παρόντος υπαλλήλων, επιβάλλονται αι υπό του άρθρ. 2 του Νόμ. 103/75, ως τούτο αντικατεστάθη υπό της παρ. 3 του άρθρ. 5 του Νόμ. 854/78 προβλεπόμεναι κρατήσεις, εφαρμοζομένων αναλόγως και των λοιπών διατάξεων του άρθρου τούτου. Άρθρ.3.-Το εν άρθρ. 1 του παρόντος Δ/τος αναφερόμενον συμπληρωματικόν βοήθημα καταβάλλεται μετά πάροδον έτους από της δημοσιεύσεως του παρόντος. Άρθρ.4.-Η ισχύς του παρόντος Π.Δ/τος άρχεται από της ισχύος του Νόμ. 103/75. (Μετά τη σελ. 1116,32(α)Σελ. 1116,33 Τεύχος 731-Σελ. 15 Ταμείο Ασφαλίσεως Προσωπικού Ο.Τ.Ε.(Τ.Α.Π.-Ο.Τ.Ε.) 39.Μ.α.28-29